
Parlamentul  României

Camera  Deputaţilor

Comisia pentru industrii                                                 Comisia pentru muncă şi 
              si servicii                                                                       protecţie socială
Bucureşti, 20.09.2012                                                         Bucureşti,  20.09.2012
Nr.23/310/2008                                                                          Nr.27/250/2008
BIROUL PERMANENT

AL

CAMEREI DEPUTAŢILOR



În conformitate cu prevederile art. 95 din Regulamentul Camerei Deputaţilor, republicat, vă înaintăm, alăturat, Raportul comun asupra propunerii legislative pentru modificarea şi completarea Legii nr.13 din 09.01.2007 Legea energiei electrice, transmisă cu adresa nr.P.l.x  424 din 17 iunie 2008.


Prin conţinutul normativ al reglementării, propunerea  legislativă face parte din categoria legilor ordinare.

              VICEPREŞEDINTE,                                     VICEPREŞEDINTE,

                Dumitru Chiriţă                                                 Cornel Ghiţă                                   

RAPORT    COMUN

asupra propunerii legislative pentru modificarea şi completarea 

Legii nr.13 din 09.01.2007 Legea energiei electrice
        În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii şi Comisia pentru muncă şi protecţie socială au fost sesizate, cu nr.P.l.x 424 din 17 iunie 2008, pentru dezbatere în fond, cu propunerea legislativă pentru modificarea şi completarea Legii nr.13 din 09.01.2007 Legea energiei electrice.

          Proiectul de lege a fost respins de Senat în şedinţa din 3 iunie 2008.

          Proiectul de lege a fost avizat favorabil de Consiliul Legislativ, cu nr.187 din 25 februarie 2008, cu observaţii şi propuneri care nu au fost preluate.



Guvernul României a comunicat, cu adresa nr.600 din 7 martie 2008, că nu susţine propunerea legislativă.



Propunerea legislativă a fost avizată negativ de către Comisia pentru buget, finanţe şi bănci, Comisia pentru administraţie publică, amenajarea teritoriului şi echilibru ecologic şi Comisia juridică, disciplină şi imunităţi.



Propunerea legislativă are ca obiect modificarea şi completarea Legii energiei electrice nr.13/2003,  în sensul stabilirii persoanelor care intră în categoria consumatorilor vulnerabili, precum şi acordării acestora a unui ajutor lunar de la bugetul de stat..

          Examinarea propunerii legislative a avut loc în şedinţa Comisiei pentru industrii şi servicii din data de 19 septembrie 2012 şi în şedinţa Comisiei pentru muncă şi protecţie socială din data de 17 septembrie 2008, care a întocmit un raport preliminar de respingere.

         Membrii celor 2 comisii au hotărât, în unanimitate, respingerea propunerii legislative, deoarece prin Legea energiei electrice şi a gazelor naturale nr.123/2012, care a intrat în vigoare la 19 iulie 2012, a fost abrogată expres Legea nr.13/2007, iar propunerea legislativă a rămas fără obiect.

         La lucrări au fost prezenţi 23 deputaţi din totalul de 28 deputaţi membri ai Comisiei pentru industrii şi servicii şi 18 deputaţi din totalul de 19 deputaţi membri ai Comisiei pentru muncă şi protecţie socială.


          Prin conţinutul normativ al reglementării, propunerea legislativă face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.

             VICEPREŞEDINTE,                                     VICEPREŞEDINTE,

                Dumitru Chiriţă                                                 Cornel Ghiţă      

                  SECRETAR                                                       SECRETAR,
         Bogdan Radu Ţîmpău                                             Adrian Solomon 

Consilier parlamentar,                                                                                    Consilier parlamentar,

Silvia Vlăsceanu                                                                                                    Elena Mesaroş
PAGE  
2

